רעידת האדמה בפרו (1970)
רעידת האדמה בפרו (ידוע גם כרעידת האדמה הפרוויאנית הגדולה) הייתה רעידת אדמה בעוצמה של 7.9 בסולם מגניטודה לפי מומנט, אשר התרחשה ב–31 במאי 1970, בשעה 15:23, לפי השעון המקומי. מוקד הרעידה היה במעמקי האוקיינוס האטלנטי לצד חופי אזור אנקש בפרו. לרעידה התלוותה מפולת סלעים ושלגים חסרת תקדים. מעריכים כי רעידת האדמה בשילוב עם המפולת גבתה את חייהם של בין 66,794 ל–70,000 איש. היה זה אסון הטבע החמור ביותר בתולדות פרו, והמפולת נחשבת למפולת השלגים הקטלנית בעולם.